《摸鱼儿 白湖吟榭第二集赋白湖观打鱼》
清代·姚燮

上鸥飞、佛昙小阁，阁外春水平迥。日斜雨过凉烟阔，作弄鱼天迥景。

浮半顷。比七里严滩，九曲苕溪静。夕风微紧。看菰叶摇叉，柳花吹簖，山影乱人影。

还自省。年来飘泊萍梗。安能与子偕隐。琼台黄阁高风浪，那识公侯衮衮。

三尺艇。爱些小酒垆，饭灶能安整。钟催天暝。定醉倒船头，约鸥寻梦，星露一蓑冷。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道迥举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。